

VLADA REPUBLIKE HRVATSKE

Zagreb, 23. lipnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka Vlade Republike Hrvatske o prihvaćanju Nacrta Javnog poziva za predlaganje kandidata za predsjednika Vijeća za zaštitu tržišnog natjecanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske („Narodne novine“, broj 150/11, 119/14, 93/16 i 116/18), a u vezi s člankom 27. stavkom 4. Zakona o zaštiti tržišnog natjecanja („Narodne novine“, broj 79/09, 80/13, 41/21) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ godine donijela

**ZAKLJUČAK**

1. Prihvaća se tekst Nacrta Javnog poziva za predlaganje kandidata za predsjednika Vijeća za zaštitu tržišnog natjecanja, koji je sastavni dio ovog Zaključka.

2. Zadužuje se Ministarstvo gospodarstva i održivog razvoja da, u ime Vlade Republike Hrvatske, objavi Javni poziv iz točke 1. ovog Zaključka u „Narodnim novinama“ i u najmanje jednom dnevnom glasilu koje izlazi na cijelom području Republike Hrvatske, prikupi prijedloge kandidata i dostavi ih Vladi Republike Hrvatske, s cjelokupnom dokumentacijom i prijedlogom za imenovanje, radi predlaganja Hrvatskom saboru imenovanja predsjednika Vijeća za zaštitu tržišnog natjecanja.

KLASA:

URBROJ:

Zagreb,

PREDSJEDNIK

mr.sc. Andrej Plenković

O b r a z l o ž e nj e

Sukladno odredbi članka 27. stavka 4. Zakona o zaštiti tržišnog natjecanja (Narodne novine, broj 79/09 i 80/13) Hrvatski sabor donio je Odluku o imenovanju Mladena Cerovca predsjednikom Vijeća za zaštitu tržišnog natjecanja. Navedena Odluka donesena je 18. svibnja 2020. pod KLASOM: 021-13/20-07/13 i objavljena u „Narodnim novinama“, broj 60/20.

Sukladno članku 27. stavku 4. Zakona o zaštiti tržišnog natjecanja (Narodne novine, broj 79/09, 80/13 i 41/21; u daljnjem tekstu: Zakon) predsjednika Vijeća imenuje i razrješuje dužnosti Hrvatski sabor.

Nastavno navedenom, a obzirom da je predsjednik Vijeća gosp. Cerovac preminuo potrebno je objaviti javni poziv za predlaganje kandidata za predsjednika Vijeća.

U skladu s člankom 27. Zakona, Vlada Republike Hrvatske objavljuje javni poziv za predlaganje kandidata za predsjednika Vijeća. Na temelju prispjelih prijedloga Vlada Republike Hrvatske predlaže Hrvatskom saboru predsjednika Vijeća.

Sukladno navedenome, izrađen je tekst Nacrta Javnog poziva za imenovanje predsjednika Vijeća te Zaključka Vlade Republike Hrvatske o njegovom prihvaćanju, a kojim se zadužuje Ministarstvo gospodarstva i održivog razvoja da Javni poziv u ime Vlade Republike Hrvatske objavi u „Narodnim novinama“ i u jednom od dnevnih glasila koje izlazi na cijelom području Republike Hrvatske.